EkBass/fiwiki-20250220-pages-articles huggingface dataset:
Taikavaras

Taikavaras on Sarah Prineasin kirjoittama nuortenromaani. Kirja kertoo pojasta, joka pääsee velhon apuriksi ja oppipojaksi varastettuaan tämän velhonkiven. Taikavaras on samannimisen trilogian ensimmäinen osa. == Juoni == Connwaer "Conn" on orpopoika, joka asuu Ehtoisan maagisessa kaupungissa. Hän saa elantonsa varastelusta Illankajon kaduilla. Eräänä päivänä kaikki kuitenkin muuttuu, kun Conn varastaa Ikimyksen, velhon taskusta tämän velhonkiven. Velho huomaa varkauden, mutta ei rankaise poikaa, koska on kiinnostunut tästä. Connin olisi nimittäin pitänyt kaatua kuolleena maahan heti kun oli koskenut kiveen. Velho ottaa Connin apulaisekseen ja myöhemmin oppipojakseen. Ilkimys ja Conn saavat selville, että taikuuden väheneminen uhkaa Ehtoisaa ja yrittävät estää sen. Connin on myös löydettävä itselleen oma velhokivi kuukauden kuluessa voidakseen jatkaa velhon opintojaan Ehtoisan lyseossa ja Ikimyksen oppipoikana. Muussa tapauksessa hänen on palattava takaisin Illankajon kujille. == Henkilöitä == *Connwaer/Conn: Entinen varas, joka asui yksin Illankajon kujilla. Ikimys ottaa hänet oppipojakseen. *Ikimys Liiholasi: Velho, joka karkotettiin Ehtoisasta 20 vuodeksi, Connin opettaja. *Benet: Ikimyksen henkivartija, joka pitää huolta siitä, ettei kukaan yritä päästä Ikimyksestä eroon. Hän laittaa myös ruokaa ja osaa leipoa Connin mielestä herkullisia sämpylöitä. *Pihlava Silva: Herttuattaren tytär. Hän pitää miekkataisteluista ja seikkailuista. *Kern: Herttuattaren kapteeni, joka tuntuu vihaavan Connwaeria. *Mehimys: Neuvosmaagi, Ehtoisan lyseon rehtori. *Varistus: Illankajon alivaltias, Connin setä. Yrittää vangita Ehtoisan taikuuden koneeseen. *Piskuvox: Neuvosmaagi, työskentelee alivaltias Varistuksen hyväksi. *Herttuatar: Pihlavan äiti. Johtaa Aamunkajoa, Ehtoisan ns. parempaa puolta. Hän on konstikas ja älykäs. *Kivian: Piskuvoxin oppilas, joka toimii Ikimyksen sihteerinä. == Paikkoja == • Sarastuksen palatsi: Loistelias palatsi, jossa Pihalava ja Herttuatar asuvat. • Lyseo: Koulu, jota Ehtoisan tulevat velhot ja rikkaat nuoret käyvät. Sijaitsee Aamunkoin ja Illankajon välissä virtaavan joen saarella. • Seesteä: Ikimyksen suvun talo, jonka keskusta on räjähtänyt Ikimyksen parinkymmenen vuoden takaisesta tulikokeilusta. Varsin lähellä saarta, jossa lyseo on. • Neuvosmaagien talo: Suuri rakennus, jonne Neuvosmaagit kokoontuvat. • Iltahämyn talo: Alivaltias Varistuksen koti, joka muistuttaa linnoitusta. ==Lähteet== Luokka:Nuortenkirjat
Talentia

Sosiaalialan korkeakoulutettujen ammattijärjestö Talentia on suomalainen sosiaalialan korkeakoulutettujen ammattijärjestö, johon kuuluu yli 26 000 jäsentä.. Liiton puheenjohtaja on Jenni Karsio. Järjestö perustettiin vuonna 1949 nimellä Huoltotyöntekijöiden ammatillinen keskus (HAK). Vuosina 1962–2002 nimi oli Sosiaalityöntekijäin Liitto (SOSTL). Talentia kuuluu palkansaajien keskusjärjestö Akavaan ja Julkisalan koulutettujen neuvottelujärjestö JUKOon. Talentian jäsenet ovat yleensä suorittaneet sosiaalialan korkeakoulututkinnon tai aiemman opistoasteisen tutkinnon. Yleisimpiä tutkintoja ovat sosionomi (AMK), sosionomi (YAMK), sosiaalityöntekijä (YTM/VTM), sosiaalikasvattaja, sosiaaliohjaaja, kuntoutuksen ohjaaja (AMK) ja geronomi (AMK). Talentialaiset työskentelevät laajasti sosiaalihuollon tehtävissä esimerkiksi nimikkeillä sosiaaliohjaaja, ohjaaja, sosiaalityöntekijä, varhaiskasvatuksen opettaja, sosiaalijohtaja, koulukuraattori. Lisäksi talentialaiset työskentelevät laajasti muissa sosiaali- ja kasvatusalan esimies-, asiantuntija-, kehittämis- ja suunnittelutehtävissä kunnissa, valtiolla, sosiaalialan järjestöissä sekä yksityisissä yrityksissä. Talentia ajaa jäsentensä palkkauksellisia etuja, vaikuttaa työehtosopimuksiin ja sosiaalialan lainsäädännön valmisteluun sekä puolustaa jäsenistönsä asemaa ja oikeuksia alaa kehittävissä työryhmissä. Liiton jäsenlehti on Talentia. Lehden päätoimittajana toimii Kaisa Yliruokanen. Liitto järjestää vuosittain Sosiaalialan asiantuntijapäivät, joilla on vuodesta 2007 lähtien myönnetty myös Hyvä käytäntö -palkinto. == Jäsenyhdistykset == Talentialla on 20 alueyhdistystä ja 11 valtakunnallisesti toimivaa ammatillista yhdistystä sekä valtakunnallinen opiskelijayhdistys. Talentian jäsenyhdistykset tarjoavat jäsenille kattavan ammatillisen verkoston, paikallistuntemusta ja ammatillista osaamista Talentian edunvalvontaan sekä kiinnostavia vaikuttamisen paikkoja. Alueyhdistykset Ammatilliset yhdistykset Talentia Etelä-Karjala ry Kasvatus- ja perheneuvonnan sosiaalityöntekijät ry Talentia Etelä-Savo ry Koulukuraattorit ry - Skolkuratorer rf Talentia Helsinki ry Päihdetyön Talentia ry Talentia Kainuu ry Rikosseuraamusala Talentia ry Talentia Kanta-Häme ry Sosiaalipedagogit Talentia ry Talentia Keski-Pohjanmaa ry Sosiaalialan sosionomit ja ohjaajat SOLA ry Talentia Keski-Suomi ry Sosiaalijohto ry - Socialledning rf Talentia Kymenlaakso ry Sosiaalitoimen Sosiaalityöntekijät ry Talentia Lappi ry Talentian Sosiaalialan Opiskelijat TaSO ry Pirkanmaan Talentia ry Terveyssosiaalityöntekijät ry Talentia Pohjanmaa ry Vammaisala Talentia ry Talentia Pohjois-Karjala ry Vanhustyön johtajat ja asiantuntijat ry Talentia Pohjois-Pohjanmaa ry Talentia Pohjois-Savo ry Talentia Päijät-Häme ry Talentia Satakunta ry Talentia Uusimaa ry Talentia Länsi-Uusimaa ry på svenska Talentia Varsinais-Suomi ry Talentia Åland rf ==Lähteet== == Aiheesta muualla == *Talentian verkkosivut *Talentia Facebookissa *Talentia Twitterissä Luokka:Akavan jäsenjärjestöt
Pinega

Pinega () on Vienanjoen oikeanpuoleinen sivujoki Arkangelin alueella Venäjällä. Joki saa alkunsa kahden pienemmän joen (Belaja ja Tšornaja) yhdistymispisteestä. Pinegan pituus on 779 kilometriä ja sadealueen laajuus 42 000 neliökilometriä. Joki on liikennöintikelpoinen 580 kilometrin matkalla. Alajuoksulla Pinega virtaa lähellä Vienanmeren Mezeninlahteen laskevaa Kuloi- jokea, johon se on yhdistetty kanavalla. Tärkeimmät sivujoet ovat Ileša, Ježuga, Jula, Pokšenga ja Vyja. Joen varrella sijaitsevat Pinegan piirin keskus Karpogory sekä Pinegan taajama. ==Lähteet== ==Aiheesta muualla== *Virtaamatilastoja (125 km laskukohdasta yläjuoksulle)/ R-Arctic Net *Virtaamatilastoja (660 km laskukohdasta yläjuoksulle)/ R-Arctic Net *Maantieteellisen kokoelmaverkkosanakirjan artikkelit joesta *Suuren neuvostosanakirjan artikkeli joesta Luokka:Arkangelin alueen joet Luokka:Vienanjoen vesistö
Vaga

Vaga () on Vienanjoen suurin vasemmanpuoleinen sivujoki Arkangelin alueella Venäjällä. Sen pituus on 575 kilometriä ja valuma-alueen laajuus 44 800 neliökilometriä. Tärkeimmät sivujoet ovat Kuloi, Ustja ja Vel. Vagan vasenta rantaa pitkin kulkee M8-valtatie. Joen varrella sijaitsevat Šenkurskin ja Velskin kaupungit sekä Verhovažjen piirikeskus. ==Lähteet== ==Aiheesta muualla== *Virtaamatilastoja (349 km laskukohdasta yläjuoksulle)/ R-Arctic Net *Virtaamatilastoja (57 km laskukohdasta yläjuoksulle)/ R-Arctic Net Luokka:Arkangelin alueen joet Luokka:Vienanjoen vesistö
Hoikka

Hoikka voi tarkoittaa ainakin seuraavia: * hoikka, adjektiivi joka ilmaisee vartalon sopusuhtaisuutta tai laihuutta * Hoikka, televisiosarjan Metsolat tapahtumapaikka, kuvitteellinen kunta Kainuussa * Hoikka-nimisiä kyliä: ** Hoikka, kylä Saarijärvellä ** Hoikka, kylä Hyrynsalmella ** Hoikka, kylä Joensuussa ** Hoikka, kylä Tuusniemellä * Hoikka-nimisiä järviä ja lampia: ** Hoikka, lampi Jyväskylässä ** Hoikka, järvi Pieksämäellä lähellä Hirvijärveä ** Hoikka, järvi Pieksämäellä lähellä Mataramäkeä ** Hoikka, lampi Rautalammilla lähellä Toholahtea * Hoikka, sukunimenä: ** Iisakki Hoikka (1840–1917), maanviljelijä, valtiopäivämies ja Suomalaisen puolueen kansanedustaja ** Jacob J. Hoikka (1854–1917), amerikansuomalainen pappi, yksi Suomi Synodin perustajista ** Lasse Hoikka (s. 1955), suomalainen laulaja, Souvarit-yhtyeen perustaja ** Matti Hoikka (1859–1939), seppä ja SDP:n kansanedustaja.
Leštinyn puukirkko

Leštinyn puukirkko on kirkko Leštinyn kunnassa, Slovakiassa. Se kuuluu maailmanperintöluettelon kohteeseen Slovakian Karpaattien puukirkot. Paikalliset puusepät rakensivat kirkon vuosien 1688–1689 aikana. Kirkon ulkoasua korjattiin 1770-luvulla. Samalla tuntematon taiteilija lisäsi uusia koristeaiheita 1600-luvun lopulla maalattuihin laivan koristekuvioihin. Kellotorni rakennettiin vuonna 1777. Kirkko muistuttaa arkkitehtuuriltaan paljon maallista rakennusta. Se rakennettiin jyrkkään rinteeseen kylän päätien varrelle. Rinteen vaikutus pienennettiin kivisellä pohjamuurilla, jossa sijaitsee krypta. Kirkon sisätilat on koristeltu värikkäästi. Myöhemmin rakennettu kellotorni on yhdistetty päärakennukseen avoimella porraskäytävällä. == Lähteet == Luokka:Slovakian puukirkot Luokka:Žilinan alue
Leštiny

Leštiny on kylä ja kunta Slovakiassa. Se sijaitsee Žilinan alueen Dolný Kubínin piirissä. Leštiny on pinta-alaltaan 6,93 neliökilometriä ja siellä on 230 asukasta (31.12.2006). Leštiny sijaitsee historiallisen Oravan alueen eteläosassa Pohjois-Slovakiassa. Kylästä on matkaa piirinsä pääkaupunkiin Dolný Kubíniin seitsemän kilometriä. Historiallisissa lähteissä Leštiny mainitaan ensimmäisen kerran vuonna 1381. Kylässä sijaitsee vuosina 1688–1689 rakennettu puukirkko, joka kuuluu maailmanperintöluetteloon. == Lähteet == Luokka:Slovakian kunnat Luokka:Žilinan alue
Toni Leppe

Antonio "Toni" Leppe (s. 1994) on suomalainen lapsinäyttelijä. Hän näytteli miespääosan elokuvassa Unna ja Nuuk. Hänellä on sukujuuria Chilessä. ==Lähteet== ==Aiheesta muualla== * * Luokka:Suomalaiset lapsinäyttelijät Luokka:Suomalaiset elokuvanäyttelijät Luokka:Vuonna 1994 syntyneet Luokka:Elävät henkilöt
Lahden Suunnistajat -37

Lahden Suunnistajat -37 ry. (LS-37) on 11.11.1937 perustettu suunnistuksen erikoisseura. Se on Suomen toiseksi vanhin suunnistuksen erikoisseura IK Örnenin jälkeen. Lahden Suunnistajat -37 voitti naisten SM-viestin vuonna 1951. == Lähteet == ==Aiheesta muualla== * Lahden Suunnistajat –37 Luokka:Lahtelaiset urheiluseurat Luokka:Suomalaiset suunnistusseurat Luokka:Vuonna 1937 perustetut urheiluseurat
Everblack

Everblack on Mercenaryn toinen albumi, joka on ensimmäisen tapaan julkaistu Hammerheart Recordsin kautta. Levyllä kuullaan ensimmäistä kertaa yhtyeen tulevaa päälaulajaa Mikkel Sandageria ja hänen veljeään Morten Sandageria koskettimissa. Levy jäi Mercenaryn entisen kitaristi Signar Petersenin ja rumpali Rasmus Jacobsenin viimeiseksi. Tyylillisesti levy jatkaa enimmäkseen edellisen linjoilla, mutta sisältää enemmän puhdasta laulua ja kokeiluja thrash metalin suuntaan. Travis Smith on tehnyt levyn kansitaiteen. ==Kappaleet== #Intro – 0:32 #Everblack – 4:50 #Seize the Night – 6:39 #Screaming from the Heavens – 6:55 #Dead.com – 5:42 #Darkspeed – 4:50 #Bloodrush – 6:30 #A Darker Shade of Black – 5:02 #Bulletblues – 2:48 #Rescue Me – 5:05 #Alliance – 4:02 #Nothing’s What It Seems (Outro) – 7:05 == Aiheesta muualla == * * Luokka:Vuoden 2002 albumit Luokka:Mercenaryn albumit
Serious Japanese

Serious Japanese on japanilaisen j-hip hop yhtye Teriyaki Boyzin toinen albumi, joka julkaistiin 28. tammikuuta 2009 Japanissa ja 3. helmikuuta muualla maailmassa. == Kappaleet == # PLEASE COME INTRO! (tuottanut Adrock) # Work That (feat. Pharrell & Chris Brown) (tuottanut The Neptunes) # After 5 (A.M.) (feat. Mademoiselle Yulia) (tuottanut Towa Tei) # Tokyo Drift (Fast & Furious) (tuottanut The Neptunes) # Sweet Girl (feat. Dondria) (tuottanut Jermaine Dupri) # TERIYAKING (feat. Kanye West & Big Sean) (tuottanut Kanye West) # Serious Japanese (tuottanut Mark Ronson) # ZOCK ON! (feat. Pharrell & Busta Rhymes) (tuottanut The Neptunes) # (CAN'T) "BAKE" THAT "FAPE" (feat. TAKAGIKAN & Adrock) # Itsumo It's More (tuottanut SUPA DAVE WEST) # I Still Love H.E.R. (feat. Kanye West) (tuottanut Kanye West) # GET THE HELL OUTRO (tuottanut Adrock) # Tokyo Drift (Fast & Furious) Remix (feat. Pharrell, Pusha-T & FAM-LAY) (tuottanut The Neptunes) == Arvostelut == * AllMusic: AllMusic review Viitattu 6.1.2019 == Lähteet == Luokka:Teriyaki Boyzin albumit Luokka:Vuoden 2006 albumit
Kayzie Rogers

Kayzie Rogers on yhdysvaltalainen ääninäyttelijä, joka tunnetaan parhaiten Wobbuffetin ja Mime Jr.:n äänirooleista Pokémonissa. ==Ura== Rogers oli kiinnostunut näyttelemisestä jo päiväkodissa ja osallistuikin myöhemmällä iällä koulun näytelmiin. Collegen jälkeen hän työskenteli muun muassa graafisena suunnittelijana. Rogers sai myöhemmin tilaisuuden tehdä animaatio demon Maddie Blausteinin avustuksella, jonka myötä hän sai ensimmäisen ääniroolin mainoksessa. Sittemmin Rogers teki ensi esiintymisensä animaation parissa Nickelodeonin U2U:ssa. Vuodesta 1998 lähtien hän on dubannut useita sivurooleja Pokémonissa ja toiminut Wobbuffetin ja Mime juniorin ääninä. Pokemonin myötä Rogers on työskennellyt enimmäkseen 4Kidsillä ja myöhemmin TAJ Productionsissa. ==Aiheesta muualla== * Kayzie Rogers Anime News Networkissa * Kayzie Rogers TV.comissa Luokka:Yhdysvaltalaiset ääninäyttelijät Luokka:Syntymävuosi puuttuu
Sahalininhusky

Sahalininhusky (Karafuto-Ken, 樺太犬) on japanilainen koirarotu, jota käytetään rekikoirana. ==Ulkomuoto== Tämä rotu on pystykorva, joka on sukua japaninpystykorvalle ja akitalle. Säkäkorkeus vaihtelee 56–66 cm:n ja paino 30–40 kg:n välillä. Korvat ovat pienet ja terävät, toisinaan hieman eteenpäin taittuneet tai riippuvat. Tämän rodun väri vaihtelee paljon, mukaan lukien kuparinpunaisen ja mustan. Karvapeite on hienoa ja tuuheaa ja pohjavilla erittäin tiheää. Se muistuttaa grönlanninkoiran karvaa. ==Alkuperä== Nimitys karafuto-ken tulee Karafutosta, Sahalinin japanilaisesta nimestä ja koiraa tarkoittavasta sanasta ken. Tämä siis todistaa rodun maantieteellisen alkuperän. Tätä rotua käytetään nykyisin harvoin; sen vuoksi Japanissa on jäljellä vain muutama kasvattaja. ===Tutkimusretki Etelämantereella=== Tämän rodun väitetään tulleen kuuluisaksi japanilaisten vuoden 1958 huono-onnisesta tutkimusretkestä Etelämantereelle. Sinne jouduttiin jättämään hätäevakuoinnin seurauksena 15 rekikoiraa. Tutkijat uskoivat apuryhmän saapuvan muutaman päivän kuluessa, joten he jättivät koirat ulos ketjuihin pienen ruokavaraston kanssa. Sää kuitenkin kääntyi huonoksi eikä ryhmä koskaan saavuttanut päämääräänsä. Lähes vuotta myöhemmin uusi retkikunta saapui paikalle ja huomasi, että koirista kaksi, Taro ja Jiro, olivat selviytyneet, ja niistä tuli saman tien sankareita. Taro vietiin takaisin Sapporoon ja se eli Hokkaidon yliopistolla kunnes kuoli vuonna 1970. Sen jälkeen se täytettiin ja laitettiin näytteille yliopiston museoon. Jiro kuoli Etelämantereella vuonna 1960 luonnollisista syistä, ja sen jäännöksiä säilytetään Japanin luonnontieteellisessä museossa Ueno Parkissa. Rotu saavutti suosiota vuonna 1983 valmistetun elokuvan, Tarosta ja Jirosta kertovan Nankyoku Monogatarin, myötä. Vuonna 2006 tehty toinen elokuva Eight Below, kertoi fiktionaalisen version tapahtumista, mutta ei viitannut rotuun. Sen sijaan elokuvassa esiintyy vain kahdeksan koiraa: kaksi alaskanmalamuuttia ja kuusi siperianhuskyä. == Katso myös == * Japanilaiset koirarodut ==Aiheesta muualla== *Sahalininhuskyn kuvia *Taro ja Jiro postimerkeissä Luokka:FCI:n ulkopuoliset rodut Luokka:Pystykorvat Luokka:Rekikoirat Luokka:Japanilaiset koirarodut
Catherine Hardwicke

Helen Catherine Hardwicke (s. 21. lokakuuta 1955) on yhdysvaltalainen elokuvaohjaaja, -lavastaja ja -käsikirjoittaja. Hänen tunnetuimpia ohjauksiaan ovat elokuvat Kolmetoista, Lords of Dogtown ja Twilight – Houkutus. Ensi- iltaviikonloppunaan Twilight – Houkutus tuotti yli 70,55 miljoonaa dollaria, mikä on suurin naisohjaajan ensi-iltaviikonloppuna saavuttama summa. == Elämäkerta == === Nuoruus === Catherine Hardwicke syntyi Yhdysvaltain Texasin osavaltion Cameronissa Jamee Elbertan (omaa sukua Bennett) ja John Benjamin Hardwicken perheeseen. Hän kasvoi Texasin McAllenissa. Uskonnolliselta kasvatukseltaan Hardwicke on presbyteeri. Hardwicke opiskeli 1980-luvulla UCLA:n elokuvakoulussa ja teki siellä palkitun lyhytelokuvan Puppy Does the Gumbo. === Ura === Catherine Hardwicke aloitti uransa arkkitehtina. Suurimman osan 1990-luvusta hän työskenteli elokuvalavastajana ja oli mukana tekemässä muun muassa elokuvia Tombstone (1993), Tank Girl (1995), Vaarojen laakso (1996), Legendaariset Newtonin pojat (1998) ja Kolme kuningasta (1999). Vuonna 2000 hän oli lavastajana elokuvassa Vanilla Sky (2001). ==== Ohjaajana ==== Hardwicken ensimmäinen ohjaustyö oli Kolmetoista vuodelta 2003. Hardwicke teki käsikirjoituksen yhdessä silloin 14-vuotiaan näyttelijä Nikki Reedin kanssa. Käsikirjoitus pohjautui osittain Reedin nuoruudenkokemuksiin. Käsikirjoitus tehtiin vain kuudessa päivässä. Muun muassa Evan Rachel Wood ja Holly Hunter näyttelivät elokuvassa yhdessä Reedin kanssa. Seuraavaksi Hardwicke ohjasi elokuvan Lords of Dogtown (2005), kertomuksen rullalautailukulttuurin alusta. Elokuvan käsikirjoituksen teki rullalautailija Stacy Peralta, minkä lisäksi hän näytteli yhtä elokuvan päärooleista. Myös Nikki Reed esiintyy Lords of Dogtownissa. Vuonna 2006 Hardwicke ohjasi raamatullisen elokuvan Matkalla Beetlehemiin, joka kertoo Neitsyt Mariasta ja Jeesuksen syntymästä. Sen pääosassa Mariana nähdään Keisha Castle-Hughes. Vuonna 2008 Hardwicke ohjasi ja osittain käsikirjoitti elokuvan Twilight – Houkutus, joka perustui kirjailijan Stephenie Meyerin samannimiseen kirjaan. Pääosia elokuvassa näyttelevät Kristen Stewart ja Robert Pattinson. Myös Nikki Reed on jälleen mukana elokuvassa. Elokuva oli suuri menestys, ja se ansaitsi ensi- iltaviikonloppunaan yli 70 miljoonaa dollaria, mikä oli ennätys naisohjaajalle. Hardwicke ei palaa ohjaamaan elokuvan Twilight – Houkutus jatko-osaa Twilight – Uusikuu. == Filmografia == === Ohjaajana === Vuosi Elokuva Huomioita 2003 Kolmetoista Myös käsikirjoittaja 2005 Lords of Dogtown 2006 Matkalla Beetlehemiin Myös johtava tuottaja 2008 Twilight – Houkutus 2011 Red Riding Hood – Punahilkka 2013 Plush 2015 Miss You Already == Lähteet == Luokka:Yhdysvaltalaiset elokuvaohjaajat Luokka:Vuonna 1955 syntyneet Luokka:Elävät henkilöt
Intian ja Pakistanin suhteet

Intian ja Pakistanin suhteet ovat yleensä olleet jännittyneet historiallisista ja poliittisista syistä. Välillä Intia ja Pakistan ovat yrittäneet liennyttää välejään, välillä on ollut sotia ja pienempiä yhteenottoja. Kun Brittiläinen Intia itsenäistyi, se jakautui muslimienemmistöiseen Pakistaniin ja hinduenemmistöiseen Intiaan. Vuosina 1947–1948 käytiin ensimmäinen Intian–Pakistanin sota. Tällöin muslimit ja hindut karkottivat eriuskoisia toistensa alueilta ja tappoivat ihmisiä suurin määrin. Kashmirista syntyi kiistaa, kun Pakistanin ja Intian itsenäistyessä muslimienemmistöisen Kashmirin maharaja, joka oli itse hindu, päätti että alue liittyy Intiaan. Maiden välillä puhkesi toinen sota vuonna 1965, kun Pakistan pyrki valtaamaan Kashmirin. Kun Itä-Pakistan vuonna 1971 itsenäistyi Bangladeshiksi, syttyi kolmas sota, . Vuonna 1999 käytiin Kargilin alueella pieni rajasota. 2000- ja 2010-luvulla maiden välillä on ollut pieniä välikohtauksia, kun Pakistanista on tullut terroristeja Intian alueelle. Intian ja Pakistanin välit kylmenivät vuoden 2006 ja vuoden 2008 Mumbain terrori-iskujen takia. Kashmirin alueen kapinointi vuonna 2016 lisäsi maiden välistä jännitettä. Kun islamistit tekivät vuonna 2019 terrori-iskun Kashmirissa, maiden välille puhkesi lyhyt aseellinen yhteenotto. == Katso myös == * Intian joukkotuhoaseet * Pakistanin joukkotuhoaseet == Lähteet == == Aiheesta muualla == Luokka:Intian historia Luokka:Pakistanin historia Luokka:Intian kahdenväliset suhteet Luokka:Pakistanin ulkopolitiikka
Lex Karkkila

Lex Karkkila oli laki suuriin taloudellisiin vaikeuksiin joutuneiden kuntien pelastamiseksi (tarkemmin laki kunnan talouden vakauttamisesta ja kuntaselvityksestä (1994/658)). Se annettiin vuonna 1994, kun Karkkila oli ajautunut velkojensa takia talouskriisiin. Lain nojalla valtio voi hyväksyä luottolaitoksen kunnalle myöntämän lainan tai kunnan luottolaitoksen välityksellä liikkeelle laskeman joukkovelkakirjalainan korkotukilainaksi ja myöntää sille valtion varoista korkotukea sekä myöntää kunnalle valtion varoista vakautuslainaa. Lain voimassaolo päättyi vuoden 2001 lopussa. == Aiheesta muualla == *Laki kunnan talouden vakauttamisesta ja kuntaselvityksestä (1994/658) Finlexin tietokannassa Luokka:Karkkilan historia Luokka:Suomen oikeushistoria
Vermilion (kappale)

"Vermilion", (tunnetaan myös nimellä: "Vermillion Pt.1") on yhdysvaltalaisen metalliyhtye Slipknotin single vuodelta 2004. == Kappalelista == # "Vermilion" (Single Mix) - 4:16 # "Scream" - 4:32 # "Danger - Keep Away" (Full-Length Version) - 7:55 Sisältää myös "Vermilion Pt. 1:n" musiikkivideon == Kokoonpano == * #0 Sid Wilson – DJ * #1 Joey Jordison - rummut * #2 Paul Gray – basso * #3 Chris Fehn – lyömäsoittimet * #4 James Root – kitara * #5 Craig "133" Jones – samplet * #6 Shawn "Clown" Crahan – lyömäsoittimet * #7 Mick Thomson – kitara * #8 Corey Taylor – laulu Luokka:Vuoden 2004 kappaleet Luokka:Slipknotin kappaleet
Midnight Club

Midnight Club on ajopelisarja, jonka on kehittänyt Rockstar San Diego (entinen Angel Studios). Pelit keskittyvät katuajoon. Pelit olivat myyneet yli 18,5 miljoonaa syyskuuhun 2011 mennessä ja 12 miljoonaa kopiota (26. maaliskuuta 2008 mennessä). == Pelit == * Midnight Club: Street Racing * Midnight Club II * Midnight Club 3 * Midnight Club 3: DUB Edition Remix * Midnight Club: Los Angeles * Midnight Club: L.A. Remix ==Lähteet== Luokka:Ajopelit de:Midnight Club
Harry Dean Stanton

Harry Dean Stanton (14. heinäkuuta 1926 West Irvine, Kentucky, Yhdysvallat – 15. syyskuuta 2017 Los Angeles, Yhdysvallat Hän esiintyi uransa aikana yli 200 roolissa. == Nuoruus == Stanton syntyi pienessä kaupungissa Kentuckyssä vuonna 1926, hänen isänsä oli Sheridan Harry Stanton ja äiti Ersel. Isä oli tupakan kasvattaja ja työskenteli myös parturina. Hänen äitinsä oli kampaaja ja kokki. Valmistuttuaan Lafayette Senior High Schoolista vuonna 1944 hän osallistui toiseen maailmansotaan ja palveli Yhdysvaltain laivastossa vuoteen 1946. Päästyään palveluksesta hän aloitti journalismin opiskelun Kentuckyn yliopistossa. Stanton keskeytti opiskelunsa kolme vuotta opiskeltuaan ja lähti Pasadena Playhouse -teatteriin, jossa aloitti näyttelijän uransa. Hän näytteli sen aikana merkittävissä sivurooleissa, joita hänellä oli yli 200 elämänsä aikana. Hänet tunnettiin muun muassa elokuvista Tomahawkin polku (1957), Kourallinen dollareita (1964), Lannistumaton Luke (1967), Kellyn sankarit (1970), Dillinger – maailman paras pankkirosvo (1973), Kummisetä osa II (1974), Alien – kahdeksas matkustaja (1979), Pako New Yorkista (1981), Paris, Texas (1984), Villi sydän (1990), Repo Man (1984), ja myöhemmällä urallaan Pelkoa ja inhoa Las Vegasissa (1998), Vihreä maili (1999), Mies joka itki (2000), Inland Empire (2006) ja viimeisessä pääosaroolissaan Lucky (2017), jota hän ei ehtinyt nähdä valmiina. Hän näytteli myös televisiosarjoissa Rawhide, Gunsmoke ja Big Love. Pitkän uransa aikana Stanton työskenteli useiden nimekkäiden ohjaajien, kuten esimerkiksi seuraavien kanssa: Sam Peckinpah, Alfred Hitchcock, Francis Ford Coppola, John Carpenter, Terry Gilliam, John Milius, Ridley Scott, Sergio Leone, Martin Scorsese, Frank Darabont, Sean Penn sekä useaan otteeseen David Lynchin kanssa. Stanton kuoli 91-vuotiaana 15. syyskuuta 2017 Cedars-Sinai-sairaalassa Los Angelesissa. == Palkinnot == * DVDX Award (2007) == Ehdokkuudet == * Screen Actor Guild Award (2000) * Satellite Award (2007) == Lähteet == == Aiheesta muualla == * * * Luokka:Yhdysvaltalaiset näyttelijät Luokka:Vuonna 1926 syntyneet Luokka:Vuonna 2017 kuolleet
Le Puy-en-Velay

Le Puy-en-Velay on kaupunki Ranskassa. Se on Haute-Loiren departementin prefektuuri, eli pääkaupunki, Auvergne-Rhône-Alpesin alueella (région). Kaupungin asukkaista käytetään ranskaksi nimitystä Ponots tai Ponotes. == Sijainti == Le-Puy-en-Velay sijaitsee Haute-Loiren departementissa, Auvergnen alueen koillisosassa. Kaupunki on 135 km:n päässä Lyonista, 130 km:n päässä Clermont-Ferrandista ja 76 km:n päässä Saint-Étiennestä. == Nähtävyyksiä == * Puyn Notre-Dame-katedraali (Unescon maailmanperintöluettelossa) * Saint Michel d'Aiguilhe -kappeli * Le Musée Crozatier -museo * Le Rocher Corneille ja Notre-Dame de France -patsas == Kuuluisia henkilöitä == *Pèire Cardenal, trubaduuri *Pierre Julien, kuvanveistäjä *Gilbert du Motier de La Fayette, aristokraatti ja poliitikko *Grégory Coupet, jalkapallomaalivahti *Sidney Govou, jalkapalloilija *Marion Bartoli, tennispelaaja *Pierre Carrolagi, andragogi *Jérôme Combaz, valokuvaaja == Lähteet == == Aiheesta muualla == *Kaupungin matkailutoimisto Luokka:Katoliset pyhiinvaelluskohteet Luokka:Ranskan kaupungit Luokka:Haute-Loiren kunnat
Charles Martin Smith

Charles Martin Smith (s. 30. lokakuuta 1953 Van Nuys, Kalifornia, Yhdysvallat) on yhdysvaltalainen näyttelijä ja ohjaaja. Näyttelijänä hänet tunnetaan muun muassa elokuvista Svengijengi ’62 (1973), Buddy Holly (1978), Juhlat ovat ohi (1979), Kun sudet ulvovat (1983), Starman (1984), Lahjomattomat (1987), Sanaton (1994), Etusivun rakkaustarina (1994), Koriskenttien koiratähti (1997) ja Deep Impact (1998). Hän on näytellyt myös minisarjassa Streets of Laredo (1995). Lisäksi hän on ohjannut minisarjan The Snow Walker (2003) ja elokuvan Stone of Destiny (2008). == Palkinnot == * Audience Award (2004) === Ehdokkuudet === * BAFTA Scotland Award (2008) * Gemini (2005) * Genie (2004) * Leo (2001, 2004) == Yksityiselämä == Smith oli naimisissa Ursula Martinin kanssa, mutta liitto päättyi eroon. Heillä on yksi lapsi. Smith harrastaa kitaran ja pianon soittoa. Hän pitää laulujen kirjoittamisesta. == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset näyttelijät Luokka:Vuonna 1953 syntyneet Luokka:Elävät henkilöt
Arp Schnitger

thumb|250px|Arp Schnitgerin ja poikansa Franz Casparin noin 1720 rakentamat suuret urut Sint-Michaëlskerkissä (Pyhän Mikaelin kirkko) Zwollessa, Alankomaissa. Arp Schnitger (2. heinäkuuta 1648 Schmalenfleth – haudattu 28. heinäkuuta 1719) oli merkittävä saksalainen urkujenrakentajamestari. Hän toimi ennen kaikkea Alankomaissa ja Saksassa, joissa on vielä jäljellä hänen rakentamiaan soittimia. ==Uruista== Käytössä olevia urkuja on muun muassa Pyhän Pankratiuksen kirkossa Neuenfeldessä Hampurissa olevat urut, jotka valmistuivat 1688. Ne ovat suurimmat hänen valmistamansa kaksisormioiset urkunsa. Sellaiset urut ovat olleet innostamassa urkujen rakentamista 1900-luvun jälkipuoliskolla, jolloin palattiin mekaanisiin hallintakoneistoihin ja pienempiin soittimiin 1800-luvun suurten sinfonisten urkujen suuntauksesta. Suurten Schnitger-soitinten ainutlaatuinen ominaisuus oli äänikertojen sijainti niin että syntyy ikään kuin stereofoninen vaikutelma. Hieno esimerkki tällaisista uruista ovat Pyhän Mikaelin kirkon urut hollantilaisessa Zwollen kaupungissa. Näitä urkuja on käyttänyt useissa levytyksissä urkuri E. Power Biggs. ==Katso myös== *Urut *Johann Sebastian Bach *Dietrich Buxtehude ==Lähteet== * === Viitteet === ==Aiheesta muualla== *Organs of Arp Schnitger * Arp Schnitger, Organ Builder – Organ Itinerary. Google Earth Community. *Schnitger-Orgel Neuenfelde Luokka:Saksalaiset urkujen valmistajat Luokka:Saksalaiset käsityöläiset
Punainen erokirja

Punainen erokirja on Pirkko Saision neljästoista romaani ja kolmas osa Saision vuonna 1998 aloittamassa omaelämäkerrallisessa trilogiassa, joka seuraa kirjailijan vaiheita lapsuudenkodista ensin nuoruuden kynnykselle ja lopulta aikuisuuteen. Punainen erokirja on romaani 70-luvusta, kiihkeän poliittisesta aikakaudesta sekä seksuaali-identiteetin ja kirjailijankutsumuksen löytymisestä. Saisio palkittiin romaanista Finlandia-palkinnolla vuonna 2003. == Lähteet == Luokka:Suomalaiset romaanit Luokka:Homoseksuaalisuus kirjallisuudessa Luokka:Finlandia-palkitut teokset Luokka:Vuoden 2003 kirjat
Faros-kustannus

Faros-kustannus Oy on keväällä 2002 perustettu turkulainen pienkustantamo, joka on keskittynyt pääasiassa laadukkaan vanhemman kaunokirjallisuuden ja kulttuurihistoriallisten klassikoiden julkaisuun. Faroksen kustantajina toimivat yrityksen perustajat Hannu Salmi ja Heli Paalumäki., jotka perustivat kustantamon Salmen veljen Kari Salmen kanssa. Faros-kustannus on kustantajien yhdistys Lukuvalo ry:n jäsen. Yhdistyksen muita jäseniä ovat Enostone, Kirja- Aurora, k&h;, Lurra Editions ja Turbator. == Julkaisut == ===Kaunokirjallisuus ja klassikot=== Faros-kustannuksen suomeksi julkaisemia teoksia: * Cyrano de Bergerac: Matka kuuhun * John Buchan: 39 askelta * Fredrika Wilhelmina Carstens: Muratti * Miguel de Cervantes Saavedra: : Opettavaisia kertomuksia : Välinäytöksiä * François-René de Chateaubriand: : Atala : Muistoja haudan takaa: Kirjat I–VIII : René : Viimeinen Abenserragi * Kate Chopin: Herääminen * Cicero: Keskusteluja Tusculumissa * Alonso de Contreras: Elämäni vaiheet * Stephen Crane: Morsian saapuu kaupunkiin ja muita lännentarinoita * Erasmus Rotterdamilainen: Kultainen kirja: nuorten hyvistä tavoista * Gustave Flaubert: Bibliomania * Théophile Gautier: Vereviä kertomuksia *Hallusinatsioneja. Vanhoja suomalaisia kauhutarinoita, toim. Juri Nummelin * Heinrich Heine: : Firenzen öitä : Herra von Schnabelewopskin muistelmat * E.T.A. Hoffmann: Serkkuni kulmaikkuna * Axel Gabriel Ingelius: Harmaa linna * Don Juan Manuel: Kreivi Lucanor ja Patronio * Ismail Kadare: Kolme surulaulua Kosovolle * Heinrich von Kleist: Locarnon kerjäläiseukko ja muita kertomuksia * Jean de La Fontaine: Faabeleita * Ina Lange: : "Huonompaa väkeä" : Kertomuksia Suomesta * Christine Lavant: Nell * Lazarillo de Tormes * Lukianos: Miten historiaa on kirjoitettava * Christopher Marlowe: Edvard II * John Polidori: Vampyyri * Quintilianus: Puhujan kasvatus * Vilhelm Rubruk: Matka Mongoliaan vuosina 1253–1255 * Antoine de Saint-Exupéry: Lento Arrasiin * Ludwig Tieck: Elämän yltäkylläisyys * Zachris Topelius: Morsian ja muita kauhunovelleja * Sergei Tšavain: Elnet * Richard Wagner: Elämäni * Jacob Wallenberg: Kaukana valtamerellä * Horace Walpole: Otranton linna ===Tietokirjallisuus=== Farokselta on ilmestynyt myös kotimaisia alkuperäistekstejä pääasiassa kulttuurihistorian ja kirjallisuudentutkimuksen alueilta, sekä tietokirjallisuuden käännöksiä. * Charlie Gere: Digitaalinen kulttuuri * Ritva Hapuli: Matkalla kotona. Kyllikki Villan matkapäiväkirjoista. * Esa Lehikoinen, Risto Lemmetyinen, Timo Vuorisalo ja Sari Kivistö: Suomen lintutieteen synty. Turun Akatemian aika. * Maija-Liisa Näsänen: Abraham Ojanperä - laulajan elämä. * Alessandro Portelli: Käsky on täytetty * Hannu Salmi: : Nukahteleva kulttuuri : Suudelma * Liisa Saariluoma: Milan Kundera - viimeinen modernisti * Tunteet ja sympatia. Turun Akatemian väitöskirjoja 1700-luvulta, toim. Jukka Sarjala == Lähteet == == Aiheesta muualla == * Kustantajan sivusto Luokka: Suomalaiset kirjankustantamot
Urban Legend (T.I.)

Urban Legend on rap -artisti T.I.:n kolmas studioalbumi vuodelta 2004. Albumin ensimmäinen single "Bring 'Em Down" sai suuren suosion. Albumi myi ensimmäisellä viikollaan 193,000 kappaletta. Albumi on Yhdysvalloissa myynyt 1,3 miljoonaa kappaletta ja maailmanlaajuisesti 2 miljoonaa kappaletta. == Kappaleet == # Kappale Tuottaja(t) Vieraileva(s) artisti(t) Pituus Sample(t) 1 "Tha King" Nick "Fury" Loftin 3:24 Run-D.M.C. - King of Rock" 2 "Motivation" DJ Toomp 3:34 3 "U Don't Know Me" DJ Toomp 4:03 4 "ASAP" Sanchez Holmes 4:44 5 "Prayin for Help" Sanchez Holmes 4:22 Cynthia Biggs & Dexter Wansel - "When I'm Gone" 6 "Why U Mad at Me" Khao 3:53 Isaac Hayes - "Bumpy's Lament" 7 "Get Loose" Jazze Pha Nelly & Jazze Pha 4:12 8 "What They Do" KLC B.G. 3:48 9 "The Greatest" Mannie Fresh Mannie Fresh 4:22 10 "Get Ya Shit Together" Scott Storch Lil' Kim 4:05 11 "Freak Though" The Neptunes Pharrell 3:43 12 "Countdown" David Banner 4:55 13 "Bring 'Em Out" Swizz Beatz 3:36 Jay-Z - "What More Can I Say" 14 "Limelight" Khao P$C 5:03 Leon Sylvers - I'll Never Let You Go" 15 "Chillin' With My Bitch" Scott Storch Jazze Pha 3:56 16 "Stand Up" Lil Jon Trick Daddy, Lil Jon & Lil Wayne 4:42 17 "My Life" Daz Dillinger & Shorty B Daz Dillinger 5:13 == Singlet == * "Bring Em Out" (19. lokakuuta 2004) * "U Don't Know Me" (2004) * "ASAP" (24. toukokuuta 2005) * "Motivation" Luokka:T.I.:n albumit Luokka:Vuoden 2004 albumit
Leeteuk

Park Jeong-su (1. heinäkuuta 1983), tunnetaan paremmin taiteilijanimellä Leeteuk on eteläkorealainen laulaja, näyttelijä ja juontaja. Hän on poikabändi Super Juniorin ja sen alaryhmien, Super Junior-T:n ja Super Junior-H:n jäsen. Leeteuk on esiintynyt Super Juniorin albumeilla A-Cha ja Mr Simple, ja säveltänyt kappaleita albumeille Mr Simple (2011), Replay (2018) Time Line (2019) ja Time Slip (2019). ==Lähteet== Luokka:Vuonna 1983 syntyneet Luokka:Elävät henkilöt Luokka:Eteläkorealaiset näyttelijät Luokka:Eteläkorealaiset laulajat
Westone

Westone on kitaramerkki. Se tekee esimerkiksi kopioita Les Paulista, ja paljon muutakin. Enimmäkseen Westone tekee halpoja kopioita, mutta custom-malliset kitarat ovat huomattavasti kalliimpia ja laadukkaampia. ==Aiheesta muualla== *Westonen sivut Luokka:Kitaravalmistajat
Keenan Wynn

Francis Xavier Aloysius James Jeremiah Keenan Wynn (27. heinäkuuta 1916 New York, New York – 14. lokakuuta 1986 Los Angeles, Kalifornia, Yhdysvallat) oli yhdysvaltalainen näyttelijä. == Palkinnot == * Audience Award (2008) * Star on the Walk of Fame == Ehdokkuudet == * Emmy (1978) == Yksityiselämä == Wynn oli naimisissa vuodet 1938–1947 Evie Wynn Johnsonin, 1949–1953 Bettie Jane Butlerin ja sitten Sharley Hudsonin kanssa kuolemaansa saakka. Hänellä on kaksi lasta Johnsonin ja kolme Hudsonin kanssa. Keenan Wynn kuoli syöpään 70-vuotiaana. ==Filmografia== *Sotareportteri (1941) *Sittenkin sankari (1942) *Enkeli karkuteillä (1943) *The Clock (1945) *Ilman rakkautta (1945) *Lemmenkaruselli (1946) *Tapaamme Riossa (1946) *Amor harhateillä(1946) *Saippuakauppias (1947) *Pettävän varjon laulu (1947) *Kolme muskettisoturia (1948) *Rakas sihteerini (1949) *Näin me Gangsterit (1950) *Kind Lady (1951) *Annie mestariampuja (1951) *Leijona karkuteillä (1952) *Anna suukko, äkäpussi (1953) *Hornan sirkus (1953) *Poliisipartio (1953) *Pantterilaivue (1954) *Ryöstetty morsian (1957) *Professorin ihmeelliset keksinnöt (1963) *Tohtori Outolempi eli: kuinka lakkasin olemasta huolissani ja opin rakastamaan pommia (1964) *Suuri kilpa-ajo – maailman ympäri (1965) *Viva Max (1969) *Tipu, Tipu! Tulepas (1971) == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1916 syntyneet Luokka:Vuonna 1986 kuolleet
Kaihlamäki

Kaihlamäki on kylä Kangasniemen kunnassa Etelä-Savossa. Kylä sijaitsee noin kahdeksan kilometriä Kangasniemen kirkonkylältä länteen Toivakan suuntaan. Kaihlamäellä on ollut asutusta jo 1600-luvulta asti. Kaihlamäen kylän suurin kartano on Nikkilän kartano. Nikkilässä asutusta on ollut jo 1800-luvulta asti. Hännilä on kirjailija ja Suomen kieliopin kirjoittaja Reinhold von Beckerin (1788–1858) lapsuuden koti. Vuonna 1874 Matti Ikonen perusti Hännilään pitäjän ensimmäisen kaupan. Talo oli edelläkulkija seudullaan; sinne hankittiin pitäjän ensimmäinen puhelin, gramofoni, sähkövalo, polkupyörä, moottoripyörä ja auto. Vanha päärakennus kuitenkin paloi. Tilalle nousi vuonna 1914 kaksikerroksinen jugendtyylinen asuinrakennus. Kivinavetta on vuodelta 1936. Yksityiskäytössä oleva Hännilä on rakennushistoriallisten, historiallisten ja maisemallisten arvojensa vuoksi maakunnallisesti merkittävä rakennetun kulttuuriperinnön kohde ja on suojeltu. Kangasniemen kunnanvaltuusto päätti lakkauttaa Kaihlamäen kyläkoulun vuonna 1999. Vaaleaksi rapattu klassisisia piirteitä sisältävä kaksikerroksinen koulurakennus on vuodelta 1936. Sittemmin koulu on ollut yksityiskäytössä ja tullut julkisuuteen rakennuksessa asuvan ja työskentelevän, Vuoden nuoreksi taiteilijaksi vuonna 2008 valitun kuvataiteilija Samuli Heimosen kotina. Koulu toimi myös hetken aikaa majatalona, kunnes se myytiin yksityisasunnoksi, joka se on nykyään. Läheinen Äkryn kyläkoulu lakkautettiin vuonna 2021. Kauppaneuvos Leevi K. Laitinen on syntynyt Kaihlamäellä. ==Lähteet== Luokka:Kangasniemen kylät
Trap Muzik

Trap Muzik on rap -artisti T.I.:n toinen studioalbumi, joka julkaistiin vuonna 2003. Albumi myi ensimmäisellä viikollaan 103,000 kappaletta. Albumi on myynyt Yhdysvalloissa 1,1 miljoonaa kappaletta ja maailmanlaajuisesti 2 miljoonaa kappaletta. == Kappaleet == # Kappale Tuottaja(t) Vieraileva(t) artisti(t) Aika Sample(t) 1 "Trap Muzik" T.I.P., San "Chez" Holmes, DJ Toomp & Madvac Mac Boney 4:00 2 "I Can't Quit" Benny "Dada" Tillman & Carlos "Los Vegas" Thornton 4:17 3 "Be Easy" DJ Toomp & Madvac 3:18 4 "No More Talk" San "Chez" Holmes 3:53 Gary Wright - "Can't Find The Judge" 5 "Doin' My Job" Kanye West 4:13 Bloodstone - "I'm Just Doin My Job" 6 "Let's Get Away" Jazze Pha Jazze Pha 4:37 Aretha Franklin - "Day Dreaming" 7 "24's" DJ Toomp 4:42 8 "Rubberband Man" David Banner 5:47 9 "Look What I Got" DJ Toomp 3:05 10 "I Still Luv You" Nick "Fury" Loftin 4:58 11 "Let Me Tell You Something" Kanye West 3:40 Zapp & Roger - "I Wanna Be Your Man" 12 "T.I. vs. T.I.P." T.I.P. 3:52 13 "Bezzle" DJ Toomp 8Ball & MJG & Bun B 4:54 14 "Kingofdasouth" San "Chez" Holmes 5:00 15 "Be Better Than Me" San "Chez" Holmes and Madvac 5:00 16 "Long Live Da Game" San "Chez" Holmes 2:14 == Singlet == * "24's" (6. toukokuuta 2003) * "Be Easy" (7. lokakuuta 2003) * "Rubberband Man" (13. tammikuuta 2004) * "Let's Get Away" (6. huhtikuuta 2004) Luokka:T.I.:n albumit Luokka:Vuoden 2003 albumit
Edward Woods

Edward Woods (5. heinäkuuta 1903, Los Angeles – 8. lokakuuta 1989, Salt Lake City) oli yhdysvaltalainen näyttelijä. Hänen tunnetuin roolinsa oli klassikkofilmissä Yhteiskunnan vihollinen, jossa hän näytteli yhdessä James Cagneyn kanssa gangstereita. Tämän jälkeen hän sai näyteltäväkseen vain sivurooleja tai rooleja halvalla tuotetuissa b-elokuvissa. Luokka:Yhdysvaltalaiset näyttelijät Luokka:Vuonna 1903 syntyneet Luokka:Vuonna 1989 kuolleet
Kalajärvi (järvi Espoossa)

Kalajärvi sijaitsee Pohjois-Espoossa, yhtenä Espoonjoen latvajärvistä. Kalajärven valuma-alue muodostuu yksinomaan läheisistä metsistä valuvista pienistä puroista ja lähteistä. Järven keskisyvyys on vain 1,2 metriä, joskin pohja on pääosin vuosisatojen aikana kertynyttä humusta ja oletettavasti todellinen pohja löytyy huomattavastikin syvemmältä. Ranta-alueiden hiekkapohjaisilla uimapaikoilla syvyyttä on paikoitellen jopa pari metriä. == Ympäristö == Kalajärven veden laatu on erinomainen, joskin viime vuosina lisääntynyt rakentaminen alueella on oleellisesti aiheuttanut lisää ympäristökuormaa. Alue on ollut 50-luvulta asti kesämökkialueena, mutta vasta 2000-luvulla kiihtynyt rakentaminen ja vakinainen asutus puutarhan hoitoineen on alkanut rasittamaan järven ekologiaa. Espoon kaupunki ja Uudenmaan ympäristökeskus tarkkailevat järven tilaa säännöllisesti. Viimeksi tehdyn tutkimuksen mukaan (17/2008 – Elina Oinonen), Kalajärven tila ei ole hälyttävä, vaikkakin muutoksia leväkasvillisuuden lisääntymisessä ja lummelauttojen laajenemisessa onkin havaittavissa. == Kalastus == Kalajärvessä on istutettu kalakanta, joka muodostuu pääosin ahvenesta, hauesta ja kirjolohesta. Vuoden 2003 pakkastalvi jäädytti järven pohjiaan myöten ja tappoi silloin käytännössä koko kalakannan. Tuolloin jäästä löytyi mm. ankeriaita. Kalakannan uudistus tuli hyvään aikaan, sillä lajisto oli erittäin taantunut ja muodostui pääosin alamittaisesta särjestä. Kalajärven kalanhoidosta vastaa Espoon Röylän Kalastuskunta, joka hoitaa vuosittaiset istutukset ja valvoo alueen kalastusta. == Alue == Kalajärven rannoista noin yksi kolmannes on rakennettu. Aluetta kiertää kolme päättyvää katua; Kalajärventie ja siitä haarautuvat Järvitörmä ja Kalajärvenranta. Tiet ovat kaikki yksityisteitä ja Kalajärven tiehoitokunnan hoidossa. Teiden varsilla on noin 60 omakotitaloa, joista pääosa on valmistunut 2000-luvun alussa. Järven pohjoispäässä on voimassa oleva asemakaava ja kunnallistekniikka. Järven valuma-alueella on lisäksi ollut vireillä Kalajärvenkallioiden kaavahanke jo useita vuosia. Järven etelä-päässä on luonnonmukainen, rauhoitettu suoalue. Koko järven ympäri kulkee luontopolku, jossa moottoriajoneuvoilla kulkeminen on kielletty. Järven ohitse menee eräs Espoon merkittävimmistä ekologisista käytävistä, joka yhdistää Nuuksion järviylängön ja Vestra-Petikon luontoalueen. Järven rannalla ei ole julkista uimarantaa. == Katso myös == *Kalajärven purolaakso == Lähteet == Luokka:Kalajärvi Luokka:Espoon järvet Luokka:Espoonjoen vesistö
Vinogradovin piiri

Vinogradovin piiri () on paikallinen itsehallintoalue Arkangelin alueella Venäjällä. Alueen keskiosassa sijaitsevan piirin pinta-ala on 12 600 neliökilometriä. Asukkaita on 19 600 henkeä (vuonna 2009). Vuonna 1929 perustetun piirin nimenä oli Bereznikin piiri vuoteen 1940 saakka, jolloin se nimettiin uudelleen Šidrovon kylässä vuonna 1918 käydyssä taistelussa surmansa saaneen Pavlin Vinogradovin mukaan. Piirin hallinnollinen keskus on edelleen Bereznikin taajama. Lisäksi siihen kuuluu 8 maalaiskuntaa: * Boretskoje (ven. Борецкое; keskuspaikka Selmenga, ven. Сельменьга) * Kitskoje (ven. Кицкое; keskuspaikka Važski, ven. Важский) * Moržegory (ven. Моржегорское; Моржегоры) * Osinovo (ven. Осиновское; Осиново, kyliä mm. Konetsgorje) * Rotšegda (ven. Рочегодское; Рочегда) * Šidrovo (ven. Шидровское; Шидрово) * Ust-Vajenga (ven. Усть-Ваеньгское; Усть-Ваеньга) * Zaostrovskoje (ven. Заостровское; keskuspaikka Jakovlevskaja, ven. Яковлевская) Tärkeimmät elinkeinot ovat metsä- ja maatalous. Metsäteollisuusyritykset suorittavat metsänhankintaa ja tuottavat sahatavaraa. Maatalousyritykset ovat erikoistuneet karjatalouteen ja rehuntuotantoon. ==Lähteet== ==Aiheesta muualla== * Vinogradovin piiri Arkangelin alueen sivustolla Luokka:Arkangelin alueen piirit
V-moottori

V-moottori on polttomoottori, jossa sylinterit ovat rinnakkain kahdessa rivissä muodostaen V-asetelman. Rakenteessa on kaksi sylinteririviä, yksi tai kaksi nokka-akselia riviä kohden sekä yksi kampiakseli. Autoissa, työkoneissa ja panssarivaunuissa käytettyjen V-moottoreiden sylinteriluku on yleisimmin neljästä kahdeksaan, joskus kymmenen tai kaksitoista. Laiva- ja voimalaitosmoottoreissa sylintereitä voi olla jopa 24. Joissain moottoreissa käytetyssä kaksoiskiertokankirakenteessa V-moottorin vastakkaiset kiertokanget on laakeroitu kampiakseliin yhteisestä laakerista. == Historia == Ensimmäinen V8-moottori rakennettiin vuonna 1903, aiemminkin oli ollut jo V2-moottoreita. Yksi ensimmäisistä V6-moottoreita oli vuoden 1898 ranskalaisessa Mors -autossa, joka osallistui Grand Prix -kisaan. V4-moottoria käytettiin ensimmäisen kerran samana vuonna Morsin 60 hevosvoiman versiossa. === V10 === V10-moottoria on käytetty mm. Audi R8:ssa ja Lamborghini Huracánissa. Maailman ensimmäinen ja ainoa koskaan valmistettu V10-perämoottori on Mercury Verado 350/400 V10. === V12 === Ensimmäinen sarjatuotettu V12-moottori oli Packard Twin Six vuonna 1915. Sittemmin V12-moottoria on käytetty mm. Aston Martinin automalleissa. === V16 === V16-moottoria käytettiin ensimmäisen kerran Antoinette VII -lentokoneessa vuonna 1910. Ensimmäinen V16-moottoria käyttänyt auto oli Cadillac Series 452 vuodelta 1930. Cizeta V16T -auton kuusilitrainen V16-moottori tehtiin yhdistämällä kaksi Lamborghini Urracon kolmelitraista V8-moottoria. Cizetan moottorissa oli 64 venttiiliä, kahdeksan nokka-akselia, neljä sylinterikantta ja kaksi polttoaineensuihkutusjärjestelmää. Se tuotti 403 kilowatin tehon. === W12 === Bentley on valmistanut kuusilitraista tuplaturbo-W12-moottoria vuodesta 2003. Sen tehokkain versio tuottaa 552 kilowatin tehon. Bentleyn mukaan sen W12-moottori on maailman eniten valmistettu 12-sylinterinen moottori. === W18 === Mercedes-Benz suunnitteli 1990-luvulla W18-moottorin valmistusta. Siinä kolme kuusisylinteristä sylinterilohkoa oli tarkoitus sijoittaa W-kirjaimen muotoon niin, että lohkojen välinen kulma olisi ollut 75,5 astetta. Tuloksena olisi ollut 8,0-litrainen moottori, joka olisi tuottanut enimmillään 500 kilowatin tehon ja 800 newtonmetrin vääntömomentin. Mercedes-Benzin johto kuitenkin päätti, että samaan aikaan kehitteillä ollut 6,0-litrainen V12-moottori riitti täyttämään asiakkaiden vaatimukset. == Katso myös == * V2-moottori * W16-moottori * Rivimoottori * Kaksitahtimoottori * Nelitahtimoottori * Bokserimoottori * R3 * Tähtimoottori * Wankelmoottori == Lähteet == == Aiheesta muualla == Luokka:Polttomoottorit
Kaliton

Kaliton on pieni, halkaisijaltaan noin 50 metrin mittainen, lähes ympyrän muotoinen suolampi Pohjois-Espoon Kalajärvellä. Lammessa ei tiettävästi ole ollenkaan kalakantaa, siitä lienee nimi ”kaliton”. Lammen vesi on peräisin läheisiltä Himlebölebergen kallioilta valumavesistä. Lampi sijaitsee kymmeniä metrejä ylempänä kuin läheinen Kalajärvi, mutta johtaa samaan lasku-uomaan. Paikoitellen runsaiden sateiden jälkeen lampi voi tulvia voimakkaasti suopatojen murtuessa. Lammen läheisyydessä kalliolla on myös pari pientä hiidenkirnua. == Lähteet == Luokka:Espoon järvet Luokka:Espoonjoen vesistö Luokka:Kalajärvi
Joululaulu Finnmarkenissa

Joululaulu Finnmarkenissa () on ruotsalaisen runoilijan Dan Anderssonin (1888–1920) vuonna 1917 kirjoittama runo, joka on tullut tunnetuksi myös runoon sävellettynä lauluna. Runo ilmestyi postuumisti kokoelmassa Efterlämnade dikter. Laulun alkuperäinen sävellys on ruotsalaisen trubaduurin Thorstein Bergmanin. Hänen lisäkseen kappaleen ovat Ruotsissa levyttäneet myös muun muassa Sofia Karlsson, Staffan Hellstrand ja Sven-Bertil Taube. Suomessa laulun on alkukielellä levyttänyt ainakin Dick Granroth. Suomeksi laulu on tullut tunnetuksi etenkin Hectorin levytyksenä vuodelta 1979. Se sisältyy Hectorin Dan Anderssonin runoihin sävellettyjä lauluja sisältävään albumiin Ruusuportti (1979) ja julkaistiin myös singlenä samana vuonna. Kuten muissakin Ruusuportti-albumin kappaleissa, suomalaiset sanat ovat Hectorin ja Tommy Tabermannin ja sovitus on Erkki Melakosken. Kappale on sittemmin julkaistu myös kokoelmassa Hectobox (2005) sekä eri esiintyjien kokoomalevyllä Kvartetti (1979). Hectorin ja Tommy Tabermanin suomennoksena laulun on levyttänyt myös Tarja Merivirta joulualbumillaan Talvi, taivas, tähdet (2005). Aiemmin laulun on suomentanut myös Aappo I. Piippo nimellä ”Joululaulu suomalaismetsissä”. Piipon suomennoksen ovat levyttäneet Esa Niemitalo albumillaan Laulelmia suomalaismetsistä (1977) ja Dick Granroth albumillaan Soittoniekka (1985). ==Lähteet== ==Aiheesta muualla== * Luokka:Runot Luokka:1917 Luokka:Hectorin kappaleet Luokka:Ruotsalaiset joululaulut Luokka:Suomenkieliset joululaulut
Charlie Simpson

Charles Robert Simpson (s. 7. kesäkuuta 1985 Woodbridge, Suffolk, Englanti, Iso-Britannia) on englantilainen muusikko. Hän soittaa kitaraa, pianoa, rumpuja, bassoa ja laulaa. Simpson oli pop-musiikkia soittavan Busted-yhtyeen jäsen. Nykyisin Simpson laulaa ja soittaa kitaraa Fightstar-yhtyeessä. Simpsonilla on kaksi vanhempaa veljeä, Will ja Edd, jotka ovat myös muusikoita. Heidän sukunsa on musikaalinen, ja siihen kuului muun muassa Sir William Sterndale Bennett.Brigade - Interview @ Designer Magazine == Lähteet == == Aiheesta muualla == *Fightstar virallinen kotisivu *Fightstar Myspace Luokka:Brittiläiset muusikot Luokka:Vuonna 1985 syntyneet Luokka:Elävät henkilöt
Onegan piiri

Onegan piiri () on paikallinen itsehallintoalue Arkangelin alueella Venäjällä. Alueen länsiosassa Vienanmeren rannalla sijaitsevan piirin pinta-ala on 24 700 neliökilometriä. Asukkaita on 37 500 henkeä (vuonna 2009). Piirin hallinnollinen keskus on Onegan kaupunki. Lisäksi siihen kuuluu Malošuikan kaupunkimainen taajama ja 6 maalaiskuntaa: * Kodino (ven. Кодино) * Nimenga (ven. Нименьга) * Pokrovskoje (ven. Покровское) * Porog (ven. Порог) * Tšekujevo (ven. Чекуево; keskuspaikka Antsiferovski Bor, ven. Анцыферовский Бор) * Zolotuha (ven. Золотуха) Seudun talous perustuu metsänhankintaan ja metsäteollisuuteen. Onegan kaupungissa toimii OAO Onežski LDK:n omistama suuri sahalaitos. Lisäksi harjoitetaan soran tuotantoa sekä karjatalouteen, perunan ja vihannesten viljelyyn erikoistunutta maataloutta. ==Lähteet== ==Aiheesta muualla== * Onegan piirin sivusto * Onegan piiri Arkangelin alueen sivustolla *